مقوقس شاہ مصر ابتدا سے جنگ کا مخالف تھا ، مگر ہر قل کے خوف سے جس کا وہ باج گزار تھا ، علی الاعلان لڑائی سے کنارہ کش نہیں ہو سکتا تھا ، لیکن درپردہ وہ برابر مسلمانوں سے صلح کی کوشش کرتا رہا ، ہر قل کو اس کی اطلاع ہو گئی ، وہ بہت برہم ہوا اور اسی وقت اسکندریہ فوجیں روانہ کر دیں ، لیکن مقوقس شاہ مصر نے حضرت عمرو بن العاص رضی اللہ تعالیٰ عنہ سے پہلے ہی خفیہ معاہدہ کر لیا تھا کہ یہ جنگ ہماری مرضی کے خلاف ہورہی ہے اور ہم بدرجہ مجبوری اس میں شریک ہیں اس لیے قبطیوں اور رومیوں میں امتیاز ر کھنا اور قبطیوں کے ساتھ وہ سلوک نہ کرنا ، جس کے رومی مستحق ہیں ، اس معاہدے کے بعد قبطی ہر طرح سے مسلمانوں کے مدد گار رہے اوران کے لیے راستہ صاف کراتے اور گذر گاہوں کے پلوں کی مرمت کرتے تھے ۔
Entity: حضرت عمرو بن العاص — Type: /person, /person/soldier, /person/politician